Patxi Telletxea

Patxi Telletxea Ezkurra (Igoa, Basaburua, 1964ko irailaren 12a) Aralar alderdiko politikari ohia da.

Igoan jaio arren, 8 urte zituelarik Burlatara bizitzera joan zen, aitak Iruñerrian lana lortu zuelako. Euskal Filologian lizentziaturik, Iruñeko Hizkuntz Eskolan euskara irakasten du, eta, 2000tik-2010era, ikastetxe horretako zuzendaria izan zen. Politikagintzan Burlatan hasi zen, Herri Batasunaren eskutik. Aralarrekin, 2003an sartu zen Nafarroako Parlamentura, eta, 2007an Nafarroa Bairekin errepikatu zuen. 

2011n politika utzi zuen eta bere langintzan jarraitu zuen, Iruñeko Hizkuntza Eskola Ofizialean, 2024. urteko irailean erretiroa hartu zuen arte.  

Kategoria:Aralarreko politikariak
Kategoria:Nafarroa Baiko politikariak
Kategoria:Burlatarrak
Kategoria:Igoarrak
Kategoria:Nafarroako Parlamentuko parlamentariak VII. legealdian
Kategoria:Nafarroako Parlamentuko parlamentariak VI. legealdian